kardosdrur/scandi-wiki huggingface dataset:
Engelbrektsbuen

Engelbrektsbuen er den svenske konservative ungdomsorganisation Moderata Ungdomsförbundets (MUF) symbol (tidligere Ungsvenskarna og Högerns ungdomsförbund). Symbolet er opkaldt efter Engelbrekt Engelbrektsson og består af en armbrøst omgivet af tre kroner og en ring eller kæde. Armbrøsten anvendtes af og til som symbol for det svenske konservative parti Högerns (nuværende Moderaterne) politik, dog inden Ungsvenskarna (nuværende MUF) dannedes. Symbolet repræsenterede værnet af fædrelandets selvstændighet.

MUF anvendte symbolet som alment logo fra 1934 til 1985, men det har i forbundets udadrettede materiale sidenhen veget pladsen for mere moderne udformede symboler. I dag anvendes Engelbrektsbuen blandt andet på forbundets fortjenstemedaljer.

Samme symbol, dog uden kæden, anvendes også af Moderater i utlandet, som er et netværk for udlandssvenskere, der stemmer på Moderaterne.

I oktober 2015 begyndte Sverigedemokraternes nydannede ungdomsforbund Ungsvenskarna SDU at anvende et lignende symbol.

Noter 

Symboler
Heraldik
Rules

Rules er en restaurant i Maiden Lane i Covent Garden, der kalder sig Londons ældste restaurant.

Historie 
Rules blev åbnet af Thomas Rule i 1798 primært som østersbar, men han serverede også traditionel britisk mad, som restauranten fortsat gør. Rules har specialiseret sig i vildt og ejer vidtstrakte jagtmarker og Lartington Estate i Teesdale.

John Betjeman klagede i 1971 til Greater London Council, hvor restauranten var truet af nedrivning.

Restauranten forblev i Rule-familien til Første verdenskrig, hvor Charles Rule byttede virksomhed med Thomas Bell. Bells datter solgte restauranten til den nuværende ejer John Mayhew i 1984.

Indretning 

Der serveres mad i restauranten i stueetagen, og der er cocktailbar på 1. sal.

Der er gjort meget for at bevare den oprindelige indretning. Både træpaneler og møblementet. Væggene er rigt dekoreret med tegninger, oliemalerier og billeder, der er samlet gennem virksomhedens historie. En række kunstværker viser teaterhistorie.

I underetagen hænger en liste med navnene på alle restaurantens ejere.

I populærkulturen 
Blandt de berømte gæster, som har frekventeret restauranten, er Henry Irving og Laurence Olivier.

Restauranten er nævnt i romaner af Graham Greene, Dick Francis, Dorothy L. Sayers og Evelyn Waugh.

I 1997 var køkkenchefen Rory Kennedy med i madlavningsserien Iron Chef, hvor han udfordrede Iron Chef French, Hiroyuki Sakai. Det endte med uafgjort i europæisk kanin. For at finde en vinder fik de begge fik en due at tilberede. Her vandt Sakai. Samme år faldt Kennedy ned ad en trappe og døde af sine skader.

Rules er brugt som kulisse i James Bond-filmen Spectre (2015) og adskillige afsnit af dramaserien Downton Abbey (2010-2015).

Referencer

Eksterne henvisninger 

 

Restauranter i Storbritannien
Etableret i 1798
Bygninger, konstruktioner og anlæg i London
Inveraray Castle

Inveraray Castle (skotsk gælisk Caisteal Inbhir Aora) er et slot ved Inveraray i Argyll i det vestlige Skotland. Det ligger ud til Loch Fyne, der er Skotlands største loch eller fjord.

Opførelsen af slottet begyndte i 1743.

Det har været sæde for hertugerne af Argyll, overhovedet for Clan Campbell, fra 1700-tallet.

I populærkultur 
En stor del af "A Journey to the Highlands"-episoden i den historiske dramaserie Downton Abbey blev filmet her, hvor Inveraray Castle var det fiktive Duneagle Castle. Bygningen har også været med i en serie om skotske slotte, der blev lavet af den amerikanske fjernsynskanal PBS.

Hver september afholdes "Best of the West"-festival. Det arrangeres af hertuginden.

Referencer

Eksterne henvisninger 

 
 Its page in the Gazetteer for Scotland

Slotte i Skotland
Dirk V af Holland

Dirk V (født 1054?, død 17. juni 1091) efterfulgte sin fader som greve af Holland, da han var syv år gammel. Indtil han var gammel nok til at varetage sine opgaver, optrådte hans moder, Geertruida af Sachsen som hans værge.

Liv og gerning 
Dirk indledte sin position som grev med et alvorligt tilbageslag. Vilhelm I, der var biskop af Utrecht, udnyttede den unge herskers svage stilling og okkuperede dele af områder, som han gjorde krav på i Holland. Vilhelms krav blev bekræftede af to skriftstykker  fra kejser Henrik IV (30. april 1064 og 2. maj 1064). De eneste områder, som Dirk fik lov til at beholde, lå vest for Vlie og omkring Rhinens udløb.

Geertruida og Dirk trak sig tilbage til øerne i nutidens Zeeland og overlod de omstridte landområder til okkupanten Vilhelm. Dirks moder giftede sig i 1063 med Boudewijn V af Flanderns næst ældste søn, Robrecht af Flandern, også kendt som Robrecht Friseren. Robrecht gav Dirk det kejserlige Flandern som apanage, inklusive øerne vest for Schelde i Zeeland. Derefter blev Boudewijn Dirks værge, og dermed fik han også kontroll over øerne øst for Schelde. Boudewijn formåde også at erobre Kennemerland (nord for Noord-Holland), men holdt det kun for en kort periode.

Dette førte til, at hele Holland og Vestfrisland faldt under Robrechts styre. Efter, at Robrechts broder Boudewijn VI døde i 1070, udbrød der en borgerkrig i Flandern. Robrecht gjorde krav på at være værge for nevøen Arnulf III, hvilket blev bestridt af hans moder Richilde af Hainaut, Boudewijn VIs enke. Robrechts sejr ved Kassel i februar 1071 afgjorde sagen, Arnulf blev dræbt, og Richilde blev taget til fange.

Efter 1075 blev krigen i Holland og Vestfrisland en del af en større konflikt. Paven havde da ekskommunikeret kejseren, som blev støttet af biskoppen i Utrecht, mens greven af Holland støttede pave Gregory VII og modkongen Rudolf af Rheinfelden.

Mens Robrecht var optaget i Flandern, blev der gjort et fremstød for at genvinde de områder, som Vilhelm af Utrecht havde okkuperet. Folket gjorde oprør, men oprøret blev slået ned af en hær under ledelse af Gottfried IV, hertug af Niederlothringen, efter ordre fra kejser Henrik IV. I 1076 havde Vilhelm inviteret hertugen til at besøge hans områder, og i Delft blev hertugen dræbt den 26. februar 1076 efter ordre fra Dirk og hans stedfader Robrecht. Vilhelm af Utrecht døde den 17. april 1076.

Dirk V, som nu selv styrede sit eget grevskab, brugte fordelen, som dette gav ham. Robrecht hjalp ham med at organisere en hær, og med denne tog han Vilhelms efterfølger, biskop Koenraad af Schwaben, til fange i slottet Ysselmonde. Biskopen købte sig fri ved at opgive alle krav på de omstridte landområder.

Familie 
Omkring år 1080 fik Dirk en søn, Floris II. Dirk døde i 1091 og blev begravet i abbediet i Egmond, Noord-Holland.

Grever af Holland
Nederlandenes historie
Milestone Hotel

Milestone Hotel er et femstjernet hotel indrettet i en listed building af anden grad på nr. 1 Kensington Court, Kensington, London, Storbritannien. Det ligger ud til Kensington Gardens.

Det blev oprindeligt opført som et hus i 1884 på en del af den grund der tilhørte det nu nedrevne Kensington House. John Freeman-Mitford, 1. baron Redesdale boede her. Det blev omdannet til hotel i 1922, hvor det blev bygget sammen med 2 Kensington Court, der var blevet hjem for John Athelstone Riley, der var barnebarn af grundlæggeren af Union Bank.

Hotellet har 44 værelser, 12 suiter og seks lejligheder. Det er en del af Red Carnation Hotels Group.

Se også 
Hoteller i London

Referencer

Eksterne henvisninger 

Hoteller i England
Bygninger, konstruktioner og anlæg i London
Etableret i 1884
Kimpton Fitzroy London Hotel

Kimpton Fitzroy London Hotel er et femstjernet hotel, der ligger ud til Russell Square, Bloomsbury, i London Borough of Camden. Fra 1900 til 2018 hed det Hotel Russell

Historie 

Hotellet blev opført i 1898 af arkitekten Charles Fitzroy Doll. Det har en markant facadebeklædning af thé-au-lait ("te med mælk") terrakotta og er abseret på Château de Madrid, der ligger på Bois de Boulogne i Paris. Hotellets restaurant blev navngivet efter arkitekten, men har siden fået navnet Tempus. Den siges at være næsten identisk med RMS Titanics spisesal, som han også designede. På anden sal findes en drage i bronze kaldet Lucky George. Den er ligeledes en kopi af en drage, som var ombord på Titanic.

Hotellet er kendt for sit statelige design, og indretningen og inventaret indkluderede møbler til en værdi af £25.000, en udsmykket trappe i marmor fra Pyrenæerne og en indendørs vinterhave. Alle værelser har et en-suite badeværelse, hvilket var en stor innovation på tidspunktet for opførslen.

Der blev bygget et søsterhotel af samme arkitekt, Imperial Hotel, på Russell Square, men det blev revet ned i slutningen af 1960'erne.

Over indgangen findes fire skulpturer af britiske dronninger; Elizabeth 1., Maria 1., Maria 2. og Anne, som er udført af Henry Charles Fehr. 

Facaden, som er udført af Doll, inkorporerer våbenskjold på mange af verdens nationer, som de så ud i 1898 i spandrillerne på første sal.
.

Hotellet var et af de fe få, der ikke blev overtaget af de britiske War Office under anden verdenskrig. Det har overlevet krigen stort set intakt, men en stor kuppel på taget blev voldsomt ødelagt af et luftangreb i 1941, og er ikke blevet genopført. Det er i dag ejet og drives af Principal Hotel Company.

Russell Group Universities er navngivet efter Hotel Russell, hvor der føres uformelle møder foregik.

Hotellet genåbnede efter en omfattende ombyging den 16. april 2018.

Se også 
Hoteller i London

Gallery

Referencer

Eksterne henvisninger 

Hoteller i England
Bygninger, konstruktioner og anlæg i London
Etableret i 1898
The Ritz Hotel

The Ritz London er et femstjernet hotel, der ligger i Piccadilly i London, England i en listed building af anden grad. Det er et symbol på overklasse og luksus, og det er et af de mest prestigefuldte og kendte hoteller i verden. Det er medlem af det internationale konsortium The Leading Hotels of the World.

Hotellet blev åbnet af den schweiziske hotelejer César Ritz i maj 1906, otte år efter han havde etableret Hôtel Ritz Paris. Efter en langsom start begydte hotellet at blive populært mod slutningen af første verdenskrig, og det blev særlig eftertragten blandt tidens politikere, forfattere og skuespillere. David Lloyd George holdt en række hemmelige møder på Ritz i den sidste halvdel af krigen, og det var på Ritz, at han besluttede at gribe ind på vegne af Grækenland overfor Tyrkiet. Noël Coward var en kendt gæst på Ritz i 1920'erne og 1930'erne.

Det var ejet af Bracewell-Smith famileni en lang periode frem til 1976, hvor, The Ellerman Group of Companies købte det for £80 mio. fra Trafalgar House i oktober 1995. De brugte 8 år og £40 mio. på at restaurere det til dets tidligere storhed. I 2002 blev hotellet det første, der modtog en royal warrant fra HRH prinsen af Wales for dets banquet og cateringvirksomhed.

Eksteriøret er både strukturelt og visuelt i fransk-amerikansk stil, med små spor af engelsk arkitektur, og det under stærk indflydelse af arkitektoniske traditioner fra Paris. Facaden mod Piccadilly er omkring 70 m lang, heraf omkring 30 m på Arlington Street og 27 m Green Park-siden. På hjørnerne af pavillontagene har Ritz store grønne løve i kobber. Hotellet har 111 værelse og 23 suiter.

The Ritz Club, der har været ejet af Ritz Hotels ejere siden 1998, er et casino i hotellet kælder, som er indrettet i det tidligere Ritz Bar and Grill. Her findes roulette, blackjack, baccarat og poker, samt spillemaskiner.

Interiøret, der hovedsageligt er designet af folk fra London og Paris, er i Ludvig 16.-stil. Forfatteren Marcus Binney beskriver den store suite i stueplan som "en af de største mesterværker inden for hotelarkitektur", og sammenligner det med kongelige slotte med dets "store
The interior was designed mainly by London and Paris based designers in the Louis XVI style, which is consistent throughout. Author Marcus Binney describes the great suite of ground-floor rooms as "one of the all-time masterpieces of hotel architecture" and compares it to a royal palace with its "store udsigter, høje proportioner og glimtende lysekroner".

The Ritz' mest kendte facilitet er Palm Court, hvor der afholdes det berømte "Tea at the Ritz". Den er overdådigt dekoreret i Ludvig 16.-stil med stor forgyldte spejle og flødefarvede paneler. Hotellet ahr seks private spisestuer Marie Antoinette Suite, med udskårne loftspaneler, og værelser iWilliam Kent House, der er listed building af anden grad. The Rivoli Bar, der er opført i Art Deco-stil, blev designet i 2001 af Tessa Kennedy, til at ligne baren på Orientekspressen.

Se også 
Hoteller i London

Referencer

Eksterne henvisninger 

Hoteller i England
Bygninger, konstruktioner og anlæg i London
Etableret i 1906
Ritz Hotel

Hotel Ritz kan refere til:

 The Ritz Hotel, London
 Hôtel Ritz Paris
 Hotel Ritz (Buenos Aires)
 Hotel Ritz (Cape Town)
 Hotel Ritz (Lisbon)
 Ritz Hotel, Madrid
 Ritz-Carlton Montreal
 The Ritz-Carlton Hotel Company
 Ritz Hotel Hyderabad nu kendt som Hill Fort Palace
Savoy Hotel

Savoy Hotel er et engelsk luksushotel på The Strand i City of Westminster i det centrale London. Det blev opført af impresario Richard D'Oyly Carte med penge tjent på hans Gilbert og Sullivan-operaproduktioner og åbnede den 6. august 1889. Det var det første hotel i Cartes-familiens hoteller og restauranter. Savoy var det første luksushotel i Storbritannien og introducerede elektrisk lys i hele bygningen, elektriske elevatorer, badeværelser i de mest overdådigt møblerede værelser, koldt og varmt vand i hanerne og mange andre nyskabelser. Carte hyrede César Ritz som manager og Auguste Escoffier som køkkenchef; de satte en standard uden fortilfælde i hotelbranchen, underholdningsindustrien og gastronomien. Det tiltrak kongelige, rige og magtfulde gæster til hotellet og restauranten.

Hotellet blev Cartes mest succesfulde projekt. Orkestrene Savoy Orpheans og Savoy Havana Band opnåede stor succes. De spillede med George Gershwin, Frank Sinatra, Lena Horne og Noël Coward. Andre berømte gæster er Edward 8., Oscar Wilde, Enrico Caruso, Charlie Chaplin, Babe Ruth, Harry Truman, Joan Crawford, Judy Garland, John Wayne, Laurence Olivier, Marilyn Monroe, Humphrey Bogart, Elizabeth Taylor, Barbra Streisand, Bob Dylan, Bette Midler og The Beatles. Winston Churchill spiste jævnligt frokost på hotellet.

Hotellet, der er kaldt "Londons mest berømte hotel", drives i dag af Fairmont Hotels and Resorts. Det har 268 værelser og panoramaudsigt over Themsen, Savoy Place og Thames Embankment. Hotellet er fredet (listed building af anden grad).

The Savoy Cocktail Book 
I 1930 udgav Savoy Hotel for første gang cocktailbogen The Savoy Cocktail Book, der bestod af 750 opskrifter på cocktails samlet af Harry Craddock fra American Bar og med Art Deco "dekorationer" af Gilbert Rumbold. Bogen er blevet trykt lige siden, og er blevet genudgivet i 1952, 1965, 1985, 1996, og udvidet i 1999 og 2014.

Se også 
 Hoteller i London.

Referencer

Eksterne henvisninger 

 Fairmont website
 Pathé footage of film stars' cocktail party in 1947
 
 Daily Mail article with photos
 Purr 'n' Fur: Kaspar, of the Savoy

Hoteller i England
Bygninger, konstruktioner og anlæg i London
Etableret i 1889
La course by Le Tour de France 2018

Den 5. udgave af La course by Le Tour de France fandt sted den 17. juli 2018. Løbet var en del af UCI Women's World Tour 2018 og blev organiseret af Amaury Sport Organisation lige som Tour de France. Løbet blev vundet af hollandske Annemiek van Vleuten fra  for andet år i træk.

Hold

Danske ryttere
Cecilie Uttrup Ludwig kørte for Cervélo-Bigla Pro Cycling
Marie Vilmann kørte for Cervélo-Bigla Pro Cycling

Resultater

Eksterne henvisninger 

Cykelløb i 2018
2018
Charlotte Amalie Winge

Charlotte Amalie Winge (kendt som Madam Winge) var Frederik V's yndlingselskerinde i 1762-66. 
   

Madam Winge kendes gennem Charlotte Dorothea Biehls skildring af det løsslupne liv ved Frederik V's hof.  Hun indgik i et af kun få længerevarende forhold til kongen, som foretrak orgier med prostituerede.  Poul Rasmussen fortaeller: "Frederik V fulgte gerne om sommeren med A. G. Moltke til Bregentved en one dages tid. Da han således en gang lå derute, skete det, at hun enten efter egen eller hojere foranstaltning, i al yndighed, klaet som amazone, modte ham på en spatseretur i skoven. Han blev fortryllet, og da han erfaredt, hvem hun var, sorgede han forat få hende til Kobehavn med sig. Der blev lejeret en gård på Vandkunsten og indrommet hende skonne moblerede varelser deri."

Referencer 

Danske kongers elskerinder
Danskere i 1700-tallet
Alex Sandro

Alex Sandro Lobo Silva (født 26. januar 1991 i Catanduva, Brasilien) er en brasiliansk fodboldspiller,  der spiller som ventre back i den italienske storklub Juventus.

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2022
Mathias Broe

Mathias Broe (født 9. juni 1992) er en dansk filminstruktør. Han er uddannet filminstruktør fra den alternative filmuddannelse  og vandt i 2020 en Robert for sin afgangsfilm Amfi i kategorien 'bedste korte dokumentar'.

Filmografi

Som instruktør 
 Til far (2011)
 At være Anna (2012)
 Ung Mands Dans (2014)
 Ud af det blå (2016)
 Vitasminde - Plejer er død (2017)
 Amfi (2018)

Som skuespiller 
 Zafir (2011)

Eksterne henvisninger

Artikler 

 https://www.ekkofilm.dk/artikler/en-dans-med-maend/
 https://www.dr.dk/nyheder/kultur/film/27-aarige-mathias-vil-bryde-tabu-med-ny-film-du-bliver-ikke-mindre-maskulin-af
 https://filmfestival.dk/mathias-broe-er-instruktoeren-bag-kortfilmen-amfi/

Filminstruktører fra Danmark
Liste over de dyreste fodboldtransfers

Følgende er en liste over de dyreste fodboldtransfers, hvilket indeholder de højeste transfersummer, som er betalt for fodboldspillere.

Listen er baseret på transfermarkt.com's liste over de 50 dyreste fodboldtransfers.

Noter 

Fodbold
Baarle

Baarle er en by som er delt mellem Holland og Belgien. Byens hollandske dele hedder Baarle-Nassau og udgør en kommune i provinsen Noord-Brabant i det sydlige Holland. Byens belgiske dele hedder Baarle-Hertog og udgør en kommune i provinsen Antwerpen i Flandern. Baarle-Hertog består geografisk af 22 belgiske enklaver i Holland, men inden i disse enklaver ligger 7 enklaver som tilhører Baarle-Nassau. Desuden ligger en enkelt hollandsk enklave direkte i Belgien. Nogle huse ligger delvist i begge lande. Der bruges i disse tilfælde en "voordeurregel" (hollandsk: "fordørsregel") som siger at adressen regnes til det land som husets fordør er placeret i. Husnummer-skiltene har et flag, så man kan se hvilket land huset ligger i.

Historie 
Grænsedragningen gemmem byen blev aftalt mellem landene ved Maastrichttraktaten af 1843 som fastlagde grænsen mellem Holland og Belgien.

Enklaver i Baarle

Belgiske enklaver 
Disse tilhører Baarle-Hertog Kommune og er omgivet af Baarle-Nassau Kommune.

Hollandske enklaver 
Disse tilhører Baarle-Nassau Kommune.

Referencer 

Byer i Nord-Brabant
Byer i Belgien
Hindholm Højskole

Hindholm Højskole var en folkehøjskole i Fuglebjerg ved Næstved. Den blev oprettet i 1852 af børnehjemsforstander Anders Stephansen med N.J. Jensen som første højskoleforstander. I 1867 købte den daværende forstander, Chr. Nielsen, højskolen af Stephansen. Den blev nedlagt i 1914. Skolen er sparsomt beskrevet, da den ikke var grundtvig-koldsk.

Der blev ikke drevet skole fra 1914 til 1916. I 1916 dannede en kreds af forældre Hindholm Kost- og Realskole, og 1. september 1916 var skolen en realitet med 34 elever.

Der er siden blev drevet skole på stedet. Da skolen ophørte som kost- og realskole, tog den navnet Skolen på Hindholm.

Der drives stadig skole i bygningerne fra højskoletiden. Skolen er en selvejende institution under navnet Hindholm Privatskole.

Højskoleforstandere 
 1852-1864 N.J. Jensen (født ca. 1822, cand.theol.)
 1864-1891 Christian Nielsen ('Kaptajn' Nielsen)
 1891-1900 H. Larsen (landbrugskandidat)
 1900-1906 Niels Peter Jensen
 1906-1909 Lavrits Nielsen
 1909-1914 C.F. la Cour

Referencer

Eksterne links 
 Hindholm Privatskoles hjemmeside

Etableret i 1852
Ophørt i 1914
Folkehøjskoler i Danmark
Fuglebjerg
Castello del Valentino

Castello del Valentino er en historisk bygning i det nordvestlige Italien i byen Torino. Det ligger i Parco del Valentino, og det er sæde for arkitekturfakultetet på polyteknisk universitet i Torino. Det er en af Huset Savoyens residenser, og i 1997 blev det inkluderet på UNESCOs verdensarvsliste.

Historie 
Det gamle slot blev købt af hertug Emmanuel Philibert a Savoy på opfordiring af Andrea Palladio. Navnet Valentino, der nævnes første gang i 1275, synes at være afledt af en helgen ved navn Valentin, hvis relikvier befandt sig i den kirke som stod tæt ved.

Den nuværende bygning er opført af prinsesse Christine Marie af Frankrig (1606–1663), der var gift med hertug Viktor Amadeus 1., som boede her fra 1630. Arkitekten Carlo di Castellamonte foretog en omfattende renovering af bygningen med hjælp fra sin søn Amedeo. Arbejdet begyndte omkring 1633 og varede helt frem til 1660.

Bygningen er i en hestesko-form med fire rektangulær tårne, ét i hvert hjørne, og en indre gård med marmorbelægning. De falske lofte på førstesalen er i transalpino-stil. Facaden har et stort våbenskjold for huset Savoy.

Der blev foretaget mindre modifikationer i begyndelsen af 1800-tallet. På dette tidspunkt blev en stor del af 1600-tals møblementet fjernet af franske tropper. I det næste halve århundrede stod paladset mere eller mindre forladt og gik i forfald. I 1860 blev det renoveret, da man valgte det som hovedsæde for fakultetet for ingeniørvidenskab i Torino. Det er blevte yderligere renoveret i nyere tid.

I dag er der den centrale bygning for arkitekturfakultet på det polytekniske universitet i Torino.

Orto Botanico dell'Università di Torino, der er en botanisk have, ligger ved siden af.

Torino
Verdensarvsområder i Italien
Verdensarv fra 1997
Etableret i 1660
Brasilien ved sommer-OL 2020

Brasilien deltog under Sommer-OL 2020 i Tokyo som bliver afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Japan ved sommer-OL 2020

Japan deltog under Sommer-OL 2020 i Tokyo, som blev afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Friluftsvejleder

Uddannelsen til friluftsvejleder på Københavns Universitet er en fleksibel efteruddannelse inden for friluftsliv, som varer et år på fuld tid eller op til tre år på deltid. 

Uddannelsen er modulopdelt i hhv. basismodul, friluftsaktiviteter, friluftstradition og pædagogik, valgmoduler (gruppeprocesser eller håndværk) og specialer. Specialerne er kano, havkajak, træklatring eller vinterfjeld.

Der er særligt fokus på at udvikle praktiske færdigheder, på sikkerhedsmæssige overvejelser, på pædagogik og didaktik i forbindelse med undervisning i friluftsliv og på naturlære og holdninger til naturen.

Uddannelsen henvender sig primært til undervisere og andre, som beskæftiger sig med formidling, og som kunne tænke sig at inddrage friluftsliv og friluftsaktiviteter i privat eller offentligt regi.

Studiested: En stor del af den teoretiske undervisning foregår i og omkring Skovskolen i Nødebo, Nordsjælland. Skovskolen ligger midt i naturen ved Gribskov og med udsigt over Esrum sø. Undervisning i uddannelsens praktiske moduler foregår hhv. på Skovskolen og rundt omkring på friluftslokaliteter i Danmark og i Norden.

Skovskolen er en del af Institut for Geovidenskab og Naturforvaltning på Københavns Universitet.

Eksterne kilder/henvisninger 
 hjemmeside for friluftsvejlederuddannelsen 
 Skovskolens hjemmeside 
 Hjemmeside for Institut for Geovidenskab og Naturforvaltning 

Uddannelse i Danmark
Københavns Universitet